[{"text_idx": "#000001", "text": "Cwmni Buddiannau Cymunedol ym Mannau Brycheiniog sydd wedi ennill llu o wobrau yw The Green Valleys (Cymru). Rydym yn ysbrydoli a chefnogi cymunedau i gynhyrchu buddiannau cymdeithasol, economaidd ac amgylcheddol cynaliadwy trwy bontio i ddyfodol o allyriadau carbon isel."}, {"text_idx": "#000002", "text": "Y newid yn yr hinsawdd yw\u2019r her fwyaf sy\u2019n ein hwynebu. Trwy weithio gyda\u2019n gilydd, gallwn ddod o hyd i atebion a fydd o fudd i\u2019n cymunedau am genedlaethau i ddod. Ers 2009, rydym wedi gweithio ochr yn ochr ag amryw o gymunedau i gefnogi prosiectau llwyddiannus sy\u2019n creu gwelliannau ym maes ynni adnewyddadwy, effeithlonrwydd ynni a bioamrywiaeth."}, {"text_idx": "#000003", "text": "Cysylltwch a\u0302 ni os ydych chi\u2019n credu y gallwn ni gynnig help yn eich cymuned."}, {"text_idx": "#000004", "text": "Astudiaeth ddichonoldeb sy\u2019n edrych ar y posibilrwydd o gymunedau yn rheoli\u2019r dirwedd o gwmpas eu tref neu eu pentref yw Project Skyline. Mae\u2019n archwilio\u2019r syniad o beth fyddai\u2019n digwydd pe baem yn galluogi pobl leol i lywio eu hamgylchedd eu hunain? Beth fyddai cymuned yn dewis ei wneud gyda\u2019r tir pe bai\u2019n gallu cynllunio ar gyfer tair cenhedlaeth, yn hytrach na thair blynedd grant Loteri? Creu swyddi o goedwigaeth? Cefnogi tyddynnod neu brosiectau bwyd? Gwella mynediad i\u2019r cyhoedd? Cefnogi bywyd gwyllt?"}, {"text_idx": "#000006", "text": "Rydym wedi cefnogi datblygiad amryw o grwpiau coetir cymunedol. Mae rheolaeth weithredol gan bobl leol yn gwella cynefinoedd coetir, yn cynhyrchu tanwydd coed a chynhyrchion pren eraill ac yn darparu gweithgarwch sy\u2019n cefnogi iechyd corfforol a meddyliol, rhyngweithio cymdeithasol, dysgu a mwynhad."}, {"text_idx": "#000007", "text": "Mae Ynni Lleol yn fenter sy\u2019n trawsnewid y farchnad drydan ar gyfer cymunedau a chynhyrchwyr ynni adnewyddadwy ar raddfa fach. Ei nod yw helpu cymunedau i gael mwy o werth o gynhyrchu ynni adnewyddadwy ar raddfa fach trwy ddefnyddio\u2019r trydan yn lleol."}]